પરંતુ આજે અમે આપને કંઇક અવળી ગંગાના દર્શન કરાવવા જઈ રહ્યાં છીએ. આજે અમે આપની સમક્ષ એવા ગીત-સંગીત ધરાવતી હૉલીવુડ ફિલ્મોની યાદી રજૂ કરીશું કે જેમાં બૉલીવુડ ફિલ્મોમાંથી નકલ કરવામાં આવી હોય. હૉલીવુડ ફિલ્મો ભલે તેના ચમત્કૃત દિગ્દર્શન, આશ્ચર્યજનક ફોટોગ્રાફી, વીડિયોગ્રાફી કે અનેક ટેક્નિકલ બાબતોને લઈને ઉત્કૃષ્ટ હોય, પણ જ્યાં સુધી બૉલીવુડ ફિલ્મોનો સવાલ છે, તો તેમાં સૌથી વધારે મહત્વ સંગીતને અપાતુ રહ્યું છે અને હાલ પણ અપાય જ છે. કદાચ એટલે જ હૉલીવુડ ફિલ્મોમાંથી ભલે અનેક વસ્તુઓ કૉપી થઈ બૉલીવુડ ફિલ્મોમાં આવતી હોય, પણ બૉલીવુડ ફિલ્મોનું ગીત-સંગીત કમ સે કમ એવુ છે જ કે જેની કૉપી કરતા હૉલીવુડ પણ પોતાની જાતને રોકી શકતું નથી.